Kontroversja tal-penalty mogħti lill-Ingilterra li wassalhom għall-post fil-finali Raheem Sterling rebaħ penalty diskutibbli għall-Ingilterra kontra d-Danimarka, mhux biss minħabba li l-winger ta' Manchester City waqa' fil-kaxxa wara kuntatt minimu ma' Joakim Maehle, iżda wkoll għax kien hemm żewġ blalen fil-ground qabel l-inċident. It-Three Lions rriservaw post fil-finali tal-UEFA Euro 2020, fejn se jaffrontaw lill-Italja nhar il-Ħadd 11 ta' Lulju. Madankollu, l-Ingilterra wasslu għal din il-finali b'mod kontroversjali hekk kif għelbu lid-Danimarka bl-iskor ta' 2-1 fis-semi-finali grazzi għal penalty dubjuż li kiseb Raheem Sterling fil-ħin barrani wara kuntatt mad-difensur ta' Atalanta Joakim Maehle. Dik mhix l-unika raġuni għaliex il-penalty ħoloq kontroversja, peress li kien hemm żewġ blalen fil-ground eżatt qabel ma ġie msejjaħ il-penalty, allura l-logħba kellha titwaqqaf qabel. Il-penalty kien soġġett għal-verifika tal-VAR li kkonferma d-deċiżjoni tar-referee Danny Makkelie. Kasper Schmeichel irnexxielu jċaħħad lil Harry Kane milli jsib ix-xibka, iżda mbagħad l-iskorer prolifiku Ingliż skorja mir-rebound.